Ma ei hakka siin kordama vanu väiteid sellest, et väikerah­vale on hädaohtlik kord, mis on  rajatud massinimesele, aga mitte isiksusele; autoritaarsele riiklusele, aga mitte demokraa­tiale. Tahaksin siinkohal ainult lisada, et väär ja hädaohtlik oleks ühel väikeriigil ka oma kultuurpoliitikat suunata eeskätt tsivilisatsiooni suunas ja jätta hooletusse inimese vaimsete võimete väljaarendamine, tema väljakujundamine isik­suseks, tema tunglemine mitte-utilitaristlike väärtuste poole.